 Årsmelding langrenns gruppa 2022.
Styre 2022 var Vigleik Tysseland formann, Åse Waage Tveit kasserar, Trude Tysseland styremedlem, Kevin S. Bolstad styremedlem.
Det vart halde 3 møter i langrennsgruppa gjennom året.
Snøen kom seint i 2022. Først i starten av februar vart det skiføre i Totræna, men når den først kom vart det rikeleg med snø og fine forhold som varte til slutten av april. Samnangerrennet gjekk av stabelen 5. februar, etter at det vart utsett frå midten av januar, då det ikkje var forhold. 103 påmeldte og 85 startane, av dei var 23 frå Samnanger. Mykje nysnø, men fine faste forhold under løpet. I seniorklassen vant Joel Dyrhovden framfor britiske Callum Rhys Patterson Smith og Sondre Tysseland på 3. plass, 50 sekund bak Joel. Junioren Thomas Vethe frå Vargar var berre 5 sekund bak Joel og hadde nest beste tid av dei som jekk 10 km. Dameklassen gjekk 5 km og her vann Marie Hydle frå Viljar med tida 15.42, ho gjekk i klasse 18 – 19 år. Berre 15 sekund bak kom Ane Sofie Galaaen Røthe i klasse jenter 15 år.
       Fellestrening tysdagar og torsdagar i Totræna gjennom vinteren med godt frammøte. Trenarar var Sondre Tysseland, Ingrid Tysseland, Kevin Bolstad, Annika Langeland, Trude Tysseland Fanebust og Vigleik Tysseland. Barmarkstrening i sommar og haust med rulleski og løp, og på hausten inntrenging i gymsalen på Tysse. Sondre reiste til Tromsø i haust, der mista me ein god trenar men Martin Dale er komme inn som trenar. I desember hadde me treningssamling på Geilo etter nokre år utan tur. 12 deltakarar var med og me hadde fine forhold og fint, men kaldt vær. Det var ei kjekk helg med sosialt samvær og kjekke aktivitetar på ski. Skisesongen 2022-23 kom i gang i midten av desember med eit løp mellom jul og nyttår. 
Det vart arrangert 9 karusellrenn + Samnangermeisterskapet denne sesongen. Totalt var det 57 stk, som var med på eit eller fleire renn. Det ver bra oppmøte på langrenns treningane på tysdagar men ikkje like bra oppmøte på langrennskarusellen, spesielt blant dei yngste. SM gjekk i år i fri teknikk,  Joel Dyrhovden og Ingrid Tysseland vann kvar sin klasse.
Også i år gjorde løypekøyrarane ein god jobb med mange timer i løypemaskina. Ole Ivar Fanebust, Alf N. Tveit, Preben Tveit, Einar Dalseid, Frode Bjørnås, Torgeir Tysseland, Heine Langeland og Vigleik Tysseland var med og køyrde maskina denne vinteren. 
Før sesongstart vart det montert web-kamera på stadion slik at ein kan følge med på vær og føreforhold i Totræna til ei kvar tid. Torgeir fekk lært opp fleire med tidtaking, som no er med å arrangere renn i Totræna. Det vart også montert hjartestartar i Totræna etter å fått innvilga søknad til Ida Eides minnefond. Me var 4 i langrenns gruppa som var til Fyllingsdalen på kurs i opplæring og bruk av hjartestartaren. Frivillige foreldre stod i kiosken for sal av vaflar, brus, sjokolade og kaffi under skirenn. Det blir servert varm saft til alle deltakarar på skirenna.
Det var ein fuktig og våt sommar, noko som førte til at me hadde problem å slå løypa med beitepussar, me hadde også planer å køyre ut masser til å planere ein del plasser i løypa, dette kom me ikkje i gang med. Årsak til dette var blant anna at me ikkje hadde tilgang til ATV eller liknande utstyr og det var for blaut i terrenget. Løypa vart slått med slåmaskin, plenklipper og kantslåttutstyr men det tok lang tid med slikt utstyr.  På parkeringsplassen vart det køyrt ein del grus for å betra dekninga over pukkstein. Brøytesjåførane var ikkje heilt nøgde med slik det var. Vegen opp til Totræna er alltid eit spørsmål me får i langrennsgruppa, men kommunen er stort sett flinke til å halde  vegen bar so det er sjeldan problem med glatte veger.  Takk til alle som er med å bidra i Totræna, til å arrangere renn og også med frivillige som betaler inn til løypekjøring med meir, også bedrifter som støtter oss med arenareklame som Mo sport, Solheim auto servise, Nils Aksnes & co.
Økonomi; det meste av inntektene i langrennsgruppa går til å drifte Totræna Vinterpark, kun ein liten del av budsjettet går dirkete tilbake til medlammane. Bortsett frå Sponsing av Geiletur og premier går alt det andre til anlegget. Det er parkeringsinntektene som «redder» oss. Planen for 2022 var å betale tilbake til hovudlaget lånet på 100.000 med det gjekk ikkje fordi det kom utforutsette utgifter til mellom anna skifte av straumskap og innkjøp av ekstra brikker slik at me har til alle deltakarane på lokale renn. Dette vart det søkt hovudlaget om støtte til, men ikkje fått støtte til. 
I åra framover vil det kome fleire store utgifter for laget:
· ATV med belter og beitepussar, ca 150.000,. 
· utviding av parkeringsplass 
· skifte av belter på trakkemaskina 200.000.- 
· Ny varmebu / toalett


